Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta euroopan parlamentin JA neuvoston asetus sosiaaliturvajärjestelmien yhteensovittamisesta komission ehdotusta muuttava EY:n perustamissopimuksen 250 (2) artiklan nojalla /* KOM/2004/0332 lopull. - COD 1998/0360 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUS sosiaaliturvajärjestelmien yhteensovittamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 1998/0360 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUS sosiaaliturvajärjestelmien yhteensovittamisesta 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamista kahdesta tarkistuksesta. 2. Taustaa Komissio toimitti edellä tarkoitetun asetusehdotuksen Euroopan parlamentille ja neuvostolle 21. joulukuuta 1998 (KOM(1998) 779 lopullinen - 1998/0360(COD)). Euroopan Talous- ja sosiaalikomitea antoi lausuntonsa 27. tammikuuta 2000. Euroopan parlamentti antoi 3. syyskuuta 2003 ensimmäisessä käsittelyssä lausuntonsa, jossa se esittää 47 tarkistusta komission ehdotukseen. Komissio antoi 9. lokakuuta 2003 muutetun ehdotuksen, johon on otettu 40 tarkistusta kokonaisuudessaan ja 3 tarkistusta osittain (KOM(2003) 596 lopullinen). Neuvosto vahvisti yhteisen kantansa yksimielisesti 26. tammikuuta 2004. Komissio katsoi, että tämä yhteinen kanta voidaan hyväksyä. Euroopan parlamentti teki kaksi tarkistusta neuvoston yhteiseen kantaan toisessa käsittelyssä 20. huhtikuuta 2004. 3. Ehdotuksen tarkoitus Asetuksella (ETY) N:o 1408/71 varmistetaan jäsenvaltioiden sosiaaliturvajärjestelmien yhteensovittaminen ja turvataan Euroopan unionin alueella liikkuvien kansalaisten oikeudet. Tähän asetukseen on sen hyväksymisestä, vuodesta 1971 lähtien tehty lukuisia muutoksia, joiden tavoitteena on ollut ottaa huomioon jäsenvaltioiden lainsäädännön kehittyminen, parantaa tiettyjä säännöksiä, korjata puutteita tai käsitellä erityisten henkilöryhmien tilanteita. Lisäksi jotkin säännökset ovat vaatineet selvennystä tulkintavaikeuksien välttämiseksi, mikä käy ilmi niistä monista tuomioista, jotka Euroopan yhteisöjen tuomioistuin on antanut yhteensovittamisen alalla. Yhteensovittamisen tavoitteena on myös seurata Euroopan unionin kehitystä kokonaisuudessaan. Yhteensovittamissääntöjen ainoana tavoitteena ei enää olekaan työntekijöiden vapaan liikkuvuuden varmistaminen, vaan niillä pyritään suojaamaan kaikkien niiden henkilöiden sosiaaliturvaoikeuksia, jotka liikkuvat Euroopan unionin alueella. Yhteensovittaminen on näin ollen osa Euroopan kansalaisuutta ja sosiaalisen Euroopan rakentamista. Komissio on näin ollen antanut ehdotuksen asetukseksi, jolla pyritään yksinkertaistamaan ja nykyaikaistamaan asetukseen (ETY) N:o 1408/71 sisältyviä yhteensovittamissääntöjä. 4. Komission kanta Euroopan parlamentin tekemiin tarkistuksiin Komissio voi hyväksyä Euroopan parlamentin tekemät kaksi tarkistusta. 4.1 Tarkistus 1 Tarkistuksen tarkoituksena on täsmentää, että 1 artiklan ensimmäisen kohdan l alakohdassa mainitut sopimusmääräykset on annettava tiedoksi Euroopan parlamentille ja neuvostolle. Komissio voi hyväksyä tämän tarkistuksen, koska sen mukaan tiedoksianto on tehtävä molemmille lainsäätäjille. 4.2 Tarkistus 2 Tarkistuksen tarkoituksena on sovittaa perheenjäseniä koskeva määräaika vastaamaan määräaikaa, jota sovelletaan entiseen rajatyöntekijään itseensä, kun kyseessä on entisen työskentelyvaltion alueella myönnettävien luontoisetuuksien saaminen asetuksen 18 artiklan mukaisesti. Komissio voi hyväksyä tämän tarkistuksen, koska se on edullinen perheenjäsenille. 5. Päätelmä Komissio muuttaa EY:n perustamissopimuksen 250 artiklan 2 kohdan mukaisesti asetusehdotustaan edellä esitetyllä tavalla.